[{"text_idx": "#000000", "text": "Pa\u0308rast esimesi tegutsemisaastaid vo\u0303tsime aja maha ja lugesime kokku, mida ja kui palju olime teinud. Selgus, et vahemikus 2016-2022 olime korraldanud ligi 1000 su\u0308ndmust, mis olid suunatud uussissera\u0308ndajate kohanemisele ja vo\u0303rgustumisele. Nendest oli osa saanud u\u0308le 10 000 uussissera\u0308ndaja ja umbes 4500 kohaliku elaniku. Lisaks olime korraldanud ka ligikaudu 130 koolitust erinevatele spetsialistidele, peamiselt haridusto\u0308o\u0308tajatele. Samal ajal arendasime ka enda sotsiaalset ettevo\u0303tet Ko\u0308o\u0308men, et see saaks toetada uussissera\u0308ndajate to\u0308o\u0308turule jo\u0303udmist. 2018-2019 saime me Kultuuriministeeriumi ja Integratsiooni Sihtasutuse lo\u0303imumisvaldkonna preemia ja meie sotsiaalne ettevo\u0303te Ko\u0308o\u0308men jo\u0303udis Ajujahi top 10 hulka."}, {"text_idx": "#000001", "text": "Need numbrid olid muljetavaldavad, ent me tahtsime teada, vajadus paremini aru saada, mis on nende numbrite taga muutus aina suuremaks ja 2020-2022 kujunesidki perioodiks, kus tegelesime enda tegevuse parema mo\u0303testamisega: miks me midagi teeme ja mida me tahame saavutada."}, {"text_idx": "#000002", "text": "Mo\u0303ju hindamine jagunes kolme suurema tegevuste grupi vahel ja kokkuvo\u0303tted mo\u0303ju hindamisest on samuti jagatud kolme tegevuse vahel:"}, {"text_idx": "#000004", "text": "So\u0303nastasime a\u0308ra ka mo\u0303ned u\u0308ldised po\u0303himo\u0303tted, millest la\u0308htume:1. pu\u0308u\u0308ame andmeid koguda ja\u0308rjepidevalt ja la\u0308bivalt pu\u0308u\u0308ame koguda sarnaseid andmeid, ja\u0308ttes siiski ruumi ootamatutele leidudele; 2. vaatame va\u0308hemalt kaks korda aastas kogutud andmetele otsa ja arutame neid u\u0308hiselt; 3. vo\u0303imalusel kirjutame projektidesse sisse ka 1-3 elementi, mis aitavad meil mo\u0303ju hindamist va\u0308ljastpoolt sisse osta (objektiivsus, ajakulu)"}, {"text_idx": "#000005", "text": "Kuna u\u0308ks kord aastas vo\u0303tame kokku enda tegevuse, hoiame iga-aastase arutelu u\u0308he punktina ka mo\u0303ju arutamise."}]